Prinses Diana en rooi rose | rooi rose Prinses Diana en rooi rose | rooi rose
20 jaar na haar dood is die wêreld steeds lief vir Prinses Diana. Ons het al ons rooi rose-voorblaaie waarop sy verskyn het uit die argiewe getrek. Kom deel saam met ons in die nostalgie. Deur Catherine Schenck. Hooffoto: rooi rose, 15 Julie 1992.
Sy was die wêreld se mees geliefde prinses, soveel so dat daar gereken word dat sy die vrou was wat die meeste afgeneem is (deesdae staan hierdie rekord seker nie meer nie, maar in die dae van film was dit 'n stelling wat nie ligtelik opgeneem is nie). Sy was gereeld in die pers en almal het haar bewegings gevolg – van die gelukkige verhale tot al haar (en ons) hartseer.
Prinses Diana het ses-en-twintig keer die voorbladstories op rooi rose gehaal, agt keer daarvan as voorbladgesig. Ons het selfs 'n uittrekplakkaat van haar en baba Prins William gehad, én patrone sodat jy soos sy kon lyk.